**Anexa 5\_Contract de producție**

**CONTRACT DE PRODUCȚIE**

Între

**Facultatea de Teatru și Film** din cadrul **Universității Babeș-Bolyai**, cu sediul în Cluj-Napoca, str. Mihail Kogălniceanu nr. 4, reprezentată prin **[Nume reprezentant]**, în calitate de **Producător** (denumită în continuare „Producătorul”),

și

**[Numele complet al studentului]**, student la Facultatea de Teatru și Film, anul [X], specializarea [specializarea], identificat prin CNP [CNP-ul studentului], cu domiciliul în [adresa completă], în calitate de **Autor** și **Regizor** (denumit în continuare „Autorul”), **având în vedere**:

1. Regulamentul Facultății de Teatru și Film, aplicabil proiectelor de producție cinematografică;
2. Drepturile și obligațiile părților conform legislației române în vigoare, inclusiv **Legea nr. 8/1996** privind dreptul de autor și drepturile conexe, **Legea cinematografiei nr. 303/2008**;

au convenit următoarele:

Shape**1. Obiectul contractului**

1.1. Producătorul își asumă responsabilitatea producerii filmului cu titlul **„[Titlul filmului]”** (denumit în continuare „Film”), pe baza scenariului, fișei de producție și documentației aferente furnizate de Autor, conform regulamentului Facultății.

1.2. Filmul poate fi de orice gen sau categorie permisă și aprobată de cadrul didactic coordonator și de conducerea Facultății de Teatru și Film.

Shape

**2. Drepturile și obligațiile părților**

**2.1. Producătorul va:**

a) **Asigura resursele financiare, tehnice și logistice** necesare realizării Filmului, în cadrul limitelor bugetului aprobat.

b) **Oferi accesul la echipamentele și facilitățile universitare**, în conformitate cu regulamentele facultății și ale universității.

c) **Respecta legislația în vigoare** privind drepturile de autor și drepturi conexe.

d) **Sprijini promovarea Filmului** și facilita participarea acestuia la festivaluri, în conformitate cu regulamentele în vigoare.

e) **Oferi consilierea Autorului** în procesul de distribuire și promovare a Filmului.

f) **Arhiva Filmul** în cadrul Facultății, păstrând o copie finală în format MOV și DCP, cu subtitrări în limbile română și engleză, respectiv o copie după materialul brut.

Shape

**2.2. Autorul va:**

a) **Furniza documentația completă** necesară, incluzând scenariul, conceptul artistic, fișa de producție și alte documente specifice menționate în regulamentul facultății.

b) **Selecța echipa de producție** necesară pentru realizarea Filmului, în conformitate cu alegerile proprii și cu reglementările stabilite.

c) **Respecta reglementările facultății** și termenele prevăzute pentru producția Filmului.

d) **Colabora cu Producătorul** pentru utilizarea resurselor tehnice și logistice necesare producției.

e) **Consulta Producătorul** înainte de a înscrie Filmul în cadrul festivalurilor, proiectelor externe sau altor evenimente publice relevante, precum și în cazul distribuirii pe platforme digitale.

f) **Livra Producătorului versiunea finală a Filmului** în format MOV și DCP, cu subtitrări în limbile română și engleză, în termen de șase luni de la finalizarea filmărilor. Autorul va informa Producătorul despre orice versiune reeditată a Filmului creată ulterior.

g) Menționa contribuția Facultății de Teatru și Film din cadrul Universității Babeș-Bolyai în materialele promoționale și în genericele filmului conform următoarelor reguli: logo-ul animat al producătorului va fi afișat la începutul sau la finalul filmului timp de 3-5 secunde, în poziție centrală și clar vizibil, într-un cadru care să nu conțină alte înscrisuri. Logo-ul va apărea în trailere timp de **minimum 2 secunde**, iar contribuția poate fi menționată și textual dacă este necesar. Logo-ul animat poate fi descărcat de la următoarea adresă de pe site-ul Facultății de Teatru și Film.

i) **Avea posibilitatea să facă demersurile pentru atragerea altor fonduri externe** fără consultarea prealabilă a Producătorului. În cazul obținerii acestora, Autorul este obligat să notifice Producătorul.

Shape**3. Drepturile asupra Filmului**

3.1. Drepturile asupra Filmului, respectiv drepturile patrimoniale de autor, drepturile conexe, si drepturile de utilizare si exploatare ale Filmului, sunt deținute în mod colectiv (coproprietate), respectiv 50% de către Producător (Facultatea de Teatru și Film), și 50% de către Autor, pentru întreaga perioadă de protecție legală conform **Legii nr. 8/1996,**  atât pe teritoriul României cât și în afara sa, pe întreg mapamondul, în orice teritoriu, de la data semnării prezentului Contract de producție.  
3.2. Autorul păstrează drepturile morale asupra Filmului și are dreptul de a-l înscrie la festivaluri sau alte evenimente, cu condiția consultării prealabile cu Producătorul.   
3.3. Producătorul are dreptul de a utiliza Filmul în scopuri de promovare, arhivare și reprezentare a Facultății de Teatru și Film, fără acordul prealabil al Autorului.

Shape3.4. Doar de comun acord, Producătorul și Autorul au dreptul de a cesiona drepturile prevazute la acest capitol, respectiv de a include în proiect și alți co-producători. În această situație, Producătorul și Autorul vor semna un acord / contract adițional cu respectivul co-producător pentru a reglementa cesiunea drepturilor.

**4. Buget și resurse**

4.1. Bugetul Filmului este stabilit de Producător, iar Autorul va utiliza resursele alocate exclusiv pentru producția Filmului. Echipamentele și facilitățile furnizate de Producător vor fi returnate în starea în care au fost primate.

4.2. În cazul în care Autorul decide să contribuie cu fonduri proprii pentru producția Filmului, această contribuție va fi inclusă în bugetul total al producției și va fi utilizată exclusiv pentru cheltuielile legate de realizarea Filmului.

4.3. Răspunderea pentru deteriorarea echipamentelor

În cazul în care Autorul nu returnează echipamentele la timp sau le deteriorează, acesta va fi responsabil pentru despăgubirea integrală a valorii echipamentului, conform legislației în vigoare (Codul Civil, art. 1357, 1361) și a reglementărilor specifice. Dacă se constată furtul echipamentelor, se vor aplica sancțiunile penale prevăzute de Codul Penal (art. 228 și 229). Shape**5. Durata contractului**

5.1. Contractul intră în vigoare la data semnării de către ambele părți și rămâne valabil pe întreaga durată a drepturilor de autor și drepturilor conexe asupra Filmului, conform legislației române în vigoare **(Legea nr. 8/1996).**

5.2. După finalizarea producției și **predarea materialelor finale** (în formatele .mov și DCP, cu subtitrări în română și engleză), contractul rămâne valabil pentru utilizarea, distribuirea și arhivarea Filmului conform drepturilor stabilite mai sus.

Shape**6. Răspunderea părților**

6.1. Părțile vor respecta legislația română și regulamentele Facultății de Teatru și Film și ale Universității Babeș-Bolyai.

6.2. Orice litigii vor fi soluționate pe cale amiabilă sau, în caz contrar, de instanțele competente din România.

Shape

**7. Dispoziții finale**

7.1. Modificările contractului vor fi valabile doar dacă sunt realizate în scris și semnate de ambele părți.  
7.2. Contractul a fost încheiat astăzi, **[data]**, în două exemplare, câte unul pentru fiecare parte.

**Producător**  
Facultatea de Teatru și Film  
Reprezentant: \_\_\_\_\_\_\_\_\_\_\_\_\_\_\_\_\_\_\_\_\_  
(Nume, funcție, semnătură)

**Student**  
Nume: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Semnătură: \_\_\_\_\_\_\_\_\_\_\_\_\_\_\_\_\_\_\_\_\_\_\_\_